  Анжелика Тихонова корреспондент Тележурналист, актёр но режиссёр Алексей Самолётов 6-тӥ южтолэзе Ижкаре вуоз. Кызьы ивортэ кар администрацилэн пресс-службаез, «Звезда» телеканалысь журналист Нылпи творчествоя дворецын пумиськон ортчытоз. Алексей Самолётов «Дунне вылысь калыкъёслэн выжыкылъёссы» выль ӵектосэныз тодматоз. Солэн ужпумез луэ пӧртэм калыкъёслэн дунлыкъёссы огвыллемесь шуыса возьматон. Пумиськон 11 часын кутскоз. ВАТСАН Алексей Самолётов – Россиысь тележурналист. Азьвыл «Вести», «Вести-Москва» программаослэн ас корреспондентъёссы, «Мир на грани» программаез нуись вал. 2016-тӥ арын оштолэзьысен «Звезда» телеканалысь «Новости дня» программалэн корреспондентэз луэ. Тегъёс: Лулчеберет Ижкар Удмуртия Мерлык  